**Nuferi**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Palatul brâncovenesc

cu pădurea ce-l umbreşte

în lacul Mogoşoaia

frumuseţea-şi oglindeşte.

Lei ce străjuiau palatul

sunt acum stane de piatră

dar păzesc cu străşnicie

zâna adormită-n vatră.

Ne plimbăm pe lac

cu barca şi privim

în depărtare - peisajul

ce ne-ncântă prin culoare.

Frunze mari, ovale, verzi,

plutesc deasupra apei

şi pe tije cresc bobocii

florilor imaculate.

Nuferi galbeni în ghirlandă

Prinţul îi transformă-n salbă;

cunună albă-mpleteşte

pentru fata ce-o iubeşte.

Nuferi albi şi nuferi galbeni

parcă ne cer îndurare

să-i lăsăm să retrăiască

povestea nemuritoare.